Ego Hugo, dux Burgundiæ, notum facio universis, quod cum vir venerabilis dominus Stephanus, abbas Cluniacensis, et ejusdem loci conventus, concessissent Alaidi, karissimæ matri meæ, unanimi voluntate domum suam de Troaut quamdiu vixerit possidendam, ipsa promissit eis et concessit, ac etiam bona fide creantavit, quod ipsa dictam domum, etc. (Ut supra.) ... Et quicquid de ipsa contingat, ego ad observationem earundem conventionum bona fide præstabo prædictis abbati et conventui auxilium et juvamen; nec ego vel mei in rebus dictæ domus tam mobilibus quam immobilibus vel in appendiciis post decessum prædictæ matris meæ aliquid poterimus reclamare. Si vero (quod absit!) ego vel mei contra prædictas conventiones aliquo modo, aliquo tempore, venire præsumeremus, ego rogavi venerabilem patrem R., Linguonensem episcopum, et concessi ei quod totam terram meam usque ad satisfactionem condignam interdicto supponat. Actum est hoc anno Domini Mº CCº XXXVº, mense junio.